recursal/SuperWikiNEXT-32B huggingface dataset:
**பால்யகாலசகி** (*Palyakalasaki*) என்பது மலையாள எழுத்தாளரான முகம்மது பஷீர் எழுதிய புதினம் ஆகும். இதனை மலையாளத்திலிருந்து தமிழில் குளச்சல் யூசுப் என்பவர் மொழிப் பெயர்த்துள்ளார். தோல்வியடைந்த காதலின் கதையான இதில், பஷீரின் சொந்த அனுபவங்களின் சாயலும், இசுலாமியப் பின்புலமும் உள்ளதாக அமைந்துள்ளது.

பால்ய காலத்தில் சிநேகம், பிரேமம், காதல் போன்ற உணர்வுகள் ஓரு குறிப்பிட்ட நபர் மீது ஏற்படுகிறது. ஒளிந்துகொண்டிருக்கும் அக்காதலை எண்ணி அசைபோடும்போது, வாழ்வின் உன்னதத்தை, மகத்துவத்தை, மகிழ்ச்சியை, ஏமாற்றத்தை, பெருவலியை தருவது உளவியல். மஜீது - சுகறா இவ்விருவர்களின் பால்யகால காதல் வாழ்க்கையும், காதல் பிரிவும் இக்கதையில் இடம் பெறுகிறது.

கதைச் சுருக்கம்
---------------

மஜீது – சுகறா – இவ்விருவர்களின் பால்யகால சேட்டைகள், பள்ளி வாழ்க்கை, தோட்ட வேலைகள், செடி நடுதல், மரமேறி மாம்பழம் பறித்தல் இவற்றிலிருந்து தொடங்குகிறது இவர்களின் கதை. பணக்கார வீட்டுப் பையனான மஜீதுக்கும் ஏழை வெற்றிலை வியாபாரியின் மகள் சுகறாவிற்குமான பால்யகால நட்பு, காதலாக இளம்பருவத்தில் மாறுகிறது. இந்த சமயத்தில் சுகறாவின் தந்தை இறந்துப்போகிறார். சுகறாவின் கனவுகள் சிதறடிக்கப்பட்டன. மஜீது தந்தை மீது உள்ள கோபத்தில் தேசாந்திரியாக திரிகிறான். பல வருடங்கள் கழித்து வீட்டிற்கு வரும் மஜீதுக்கு பேரதிர்ச்சியாக, பணக்கார குடும்பம் கடன் காரணமாக ஏழ்மையானதை காண்கிறன். திருமண வயதை கடந்த இரு தங்கைகள், உடல்நிலை சரியில்லாத தந்தை, இதை விட கொடுமை தான் காதலித்த சுகறாவுக்கு திருமணம் ஆகிவிடுகிறது.

வாழ்க்கை சரிவர அமையாததால் வாழ்ந்த வீட்டிற்கு திரும்ப வந்துவிடுகிறான் சுகறா.

சுகாறாவை திருமணம் செய்ய மஜீத்துக்கு ஆசை. ஆனால் குடும்ப சூழ்நிலை, இரு தங்கைகள் திருமணம், தந்தை உடல்நிலை, இது அனைத்தும் சரியான பிறகு திருமணம் செய்துகொள் என மஜீது தாய் கூறிவிடுகிறார். எனவே வெளியூருக்கு வேலைக்கு செல்கிறான் மஜீது. புறப்படும் போது சுகறாவிடம் தன் வீட்டுப் பொறுப்புகளை ஒப்படைத்து விட்டுச் செல்கிறான். பேருந்தில் ஏறும் போது சுகறா மஜீதிடம் ஏதோ சொல்ல முயற்சி செய்கிறாள் அதற்குள் பேருந்து புறப்பட்டு விட்டது .
வெளியூரில் வேலைசெய்து கொண்டிருந்தபோது எதிர்பாராத விதமாக மஜீது தனது வலது காலை இழக்கிறான். அதனால் அவனது வேலை பறிபோனது. இறுதியாக ஒற்றைக் காலோடு ஒரு உணவு விடுதியில் பாத்திரம் கழுவும் வேலை செய்கிறான். ஒருநாள் காலை வேளையில் வீட்டில் இருந்து கடிதம் வருகிறது. அக்கடிதத்தில் சுகறா இறந்துவிட்டதாக தகவல் வகிறது. அக்கடிதத்தை வாசிக்கும் போது உலகமே அமைதியாக மாறிவிட்டது போல இருந்தது. தனது வாழ்க்கையே முடிந்து விட்டது போல எண்ணுகிறான். பின்பு தனது குடும்பம் தன்னை நம்பி உள்ளதை உணர்ந்து. தன் வாழ்க்கையே தொடருகிறான் மஜீது. "சுகறா கடைசியாக சொல்ல நினைத்தது எதுவாக இருக்கும்?" என்ற மஜீதின் எண்ணத்தோடு கதை முடிகிறது.

திரைப்படங்கள்
-------------

இந்தப் புதினத்தினை தழுவி எடுக்கப்பட்ட திரைப்படங்கள்

* பால்யகாலசகி (1967) பிரேம் நசீர் மஜீத்தாகவும் ஷீலா சுகாறாவாகவும் நடிக்க, ஜெ. சசிகுமார் இயக்குனர்.
* பால்யகாலசகி (2014) மம்மூட்டி மஜீத்தாகவும் இஷா தல்வார் சுகாறாவாகவும் நடிக்க, புரமீத் பையானூர் இயக்கியத் திரைப்படம்.

மேற்கோள்கள்
-----------

1. ↑  "Ode to Basheer (*The Hindu* 3 January 2014". *The Hindu*. 3 January 2014. .
வெண்ணெய் ஆட்டுக்குட்டி.
**வெண்ணெய் ஆட்டுக்குட்டி** (Butter lamb) என்பது பல உருசியா, சுலோவீனியா, போலந்து கத்தோலிக்க திருச்சபையைச் சேர்ந்த கத்தோலிக்கர்களுக்கான உயிர்ப்பு ஞாயிறு உணவில் வைக்கப்படும் ஒரு பாரம்பரிய வெண்ணெய் சிற்பமாகும்.  வெண்ணெயை ஒரு ஆட்டுக்குட்டியாக கையால் அல்லது அச்சால் ஆட்டுகுட்டி வடிவத்தில் செய்யப்படுகிறது.  இது உயிர்ப்பு ஞாயிறு நேரத்தில் டெலி என்ற கடையிலும், போலந்து சிறப்பு சந்தைகளிலும், சில பொது மளிகை கடைகளிலும் விற்கப்படுகிறது. வெண்ணெய் ஆட்டுக்குட்டி என்பது நியூயார்க்கின் பிராட்வே சந்தையான பஃபலோவில் குறிப்பிடத்தக்க ஒரு பாரம்பரியமாகும். இது பல தசாப்தங்களாக போலந்து பாரம்பரியத்தை உயிரோடு வைத்திருக்கும் மால்க்ஸ்யூஸ்கியின் வெண்ணெய் ஆட்டுக்குட்டிகளுக்கு கடமைப் பட்டுள்ளது. உயிர்ப்பு ஞாயிறு, வசந்த காலத்தின் தொடக்கத்தைக் குறிக்கும் வருடாந்திர நிகழ்வாக வெண்ணெய் ஆட்டுக்குட்டிகளை வாங்க பலர் பிரபலமான பிராட்வே சந்தைக்கு வருகிறார்கள்.   

இந்த பொம்மையின் கண்கள் மிளகு அல்லது உலர்ந்த கிராம்புகளால் அமைக்கப்படுகின்றன. மேலும், ஒரு பல்குத்தும் குச்சியில் வெள்ளை எழுத்துகளைக் கொண்ட ஒரு சிவப்பு ரிப்பன் அதன் பின்புறத்தில் வைக்கப்படுகிறது.

உருசிய மொழியில் இதன் பெயர் *பராஷேக் இஸ் மஸ்லா* ( *барашек* ) என்பதாகும்.  ஒரு மாறுபாடான சர்க்கரை ஆட்டுக்குட்டி எனப்பொருள்.

மேற்கோள்கள்
-----------

1. ↑   *The Oxford companion to American food and drink*.
2. ↑   *Easter Craft Book*.
3. ↑  "Malczewski's Easter Butter Lamb". .
4. ↑  "Broadway Market kicks off Easter season". Archived from the original on 2012-03-21.. பார்த்த நாள்: 2011-04-08.
5. ↑  "A Traditional Buffalo Easter". Archived from the original on 2013-02-09.. பார்த்த நாள்: 2011-04-24.
6. ↑  Goldstein, Darra (1999). *A taste of Russia: a cookbook of Russian hospitality*. Russian Information Service. பன்னாட்டுத் தரப்புத்தக எண்:978-1-880100-42-4. .
7. ↑  Smith, Andrew F. (2007). *The Oxford companion to American food and drink*. Oxford University Press. பன்னாட்டுத் தரப்புத்தக எண்:978-0-19-530796-2. Smith, Andrew F. (2007). *The Oxford companion to American food and drink*. Oxford University Press. ISBN 978-0-19-530796-2.

வெளி இணைப்புகள்
---------------

* Flickr photos tagged butterlamb
* How to Make a Butter Lamb
**மரகதப் பச்சை நத்தை** (*emerald green snail*) அல்லது **பச்சை மர நத்தை** (*green tree snail*) அல்லது **மானுசு பச்சை மர நத்தை** (*Manus green tree snail*), அறிவியல் பெயர்: *Papustyla pulcherrima*) என்பது அளவில் பெரிய மர நத்தை ஆகும். இது உயிரியல் அடிப்படையில் கேமேனிடே குடும்பத்தைச் சேர்ந்தது. இதன் ஓடு பொதுவாக மற்ற நத்தைகளில் காணப்படாத பச்சை நிறத்தில் இருப்பதால் இவை அணிகலன்கள் செய்வதில் பயன்படுகின்றன. மேலும் ஓடுகளைச் சேகரிப்பவர்களாலும் விரும்பி வாங்கப்படுகின்றன. இந்த நத்தைகளின் அழிவுக்கு இவை ஒரு காரணமாக உள்ளன. இப்போது இந்த நத்தை வகை அச்சுறுத்தப்பட்ட உயிரனங்களின் பட்டியலில் உள்ளது.

மானுசு பச்சை மரநத்தைகள்
மானுசு பச்சை மரநத்தையின் ஓடு
இந்த நத்தைகள் பப்புவா நியூ கினியில் உள்ள மானுசுத் தீவில் மட்டுமே காணப்படுகின்றன. இவை மரத்தில் வாழும் தன்மையுடையன. மழைக்காடுகளில் கடல்மட்டத்தில் இருந்து 112 மீட்டர் உயரத்தில் இவை காணப்படுகின்றன.

இவற்றின் பச்சை நிறம் ஓட்டின் கால்சியம் கார்பனேட்-ஆல் ஆன உட்பகுதியில் இருப்பதில்லை. ஓட்டின் மேலே உள்ள புரத அடுக்கிலேயே உள்ளன. இதற்குக் கீழே இதன் நிறம் மஞ்சள் ஆகும். 

மேற்கூறிய காரணங்கள் தவிர காடுகள் அழிப்பும் இந்த உயிரினத்தின் அழிவுக்கு ஒரு முக்கிய காரணமாகும்.

இவ்வகை நத்தைகளும் அவற்றின் ஓடுகளும் சைட்சு (CITES) எனப்படும் அருகிவரும் உயிரினங்களுக்கான பன்னாட்டு சாசனம் மூலம் பாதுகாக்கப்பட்டுள்ளன.. இவ்வகை உயிரினங்கள் பன்னாட்டு இயற்கைப் பாதுகாப்புச் சங்கத்தின் அருகிவரும் பட்டியலில் சேர்க்கப்பட்டுள்ளன.

மேற்கோள்கள்
-----------

1. 1 2  Mollusc Specialist Group 1996. Papustyla pulcherrima. In: IUCN 2008. 2008 IUCN Red List of Threatened Species. <www.iucnredlist.org>. Downloaded on 20 July 2013.
2. ↑  CITES species database பரணிடப்பட்டது 2013-07-20 at Archive.today. Accessed 20 July 2013
**மண்டகத்தே பறவைகள் சரணாலயம்** (*Mandagadde Bird Sanctuary*) இந்தியாவின் கர்நாடக மாநிலத்தில் உள்ள சிமோகா மாவட்டத்தில் அமைந்துள்ளது. சிமோகா நகரிலிருந்து 30 கிலோமீட்டர் தொலைவிலுள்ள மண்டகத்தே கிராமத்திற்கு அருகில் இத்தீவு அமைந்துள்ளது. 1.14 ஏக்கர் பரப்பளவில் அமைந்துள்ள இந்த தீவு காடுகளாலும் துங்கா நதியாலும் சூழப்பட்டுள்ளது. சிமோகாவிலிருந்து தீர்த்தல்லி வரை செல்லும் தேசிய நெடுஞ்சாலைக்கு மிக அருகில் சரணாலயம் உள்ளதால் இங்கு எளிதில் சென்றடைய முடியும். வற்றாத துங்கா நதியால் சூழப்பட்ட தீவு என்பதால், இந்த இடத்திற்கு புலம்பெயர்ந்த பறவைகள் வந்து அடைகாக்கும்.

சரணாலயம்
--------

நாட்டிலுள்ள 20 முக்கியமான சரணாலயங்களில் ஒன்றான மண்டகத்தே சரணாலயம் சூலை மற்றும் செப்டம்பர் மாதங்களில் பறவைகளை அதிக அளவில் ஈர்க்கிறது. சூலை முதல் செப்டம்பர் வரை, ஆகத்து மாதத்தின் உச்ச பருவத்தில், பல வகையான பறவைகள் சரணாலயம் உள்ள இத்தீவில் முட்டையிடுகின்றன. பருவமழையின் போது துங்கா நதியில் தீவு ஓரளவு மூழ்கும் என்பதால் பறவைகள் கூடு கட்ட மரங்களின் மேல் கிளைகளை விரும்புகின்றன.

பருவ காலத்திதில் 5,000 எண்ணிக்கைக்கும் மேற்பட்ட பறவைகள் கூடு கட்டுவதற்கு இந்த சரணாலயம் ஒரு முக்கியமான இடமாகும். வினோதமான இச்சிறிய தீவில் கொக்கு, கரும்புள்ளி மீன்கொத்தி, வெண் கழுத்து நாரை, இராக் கொக்கு, அகலவாய் நாரை போன்ற பல்வேறு வகை பறவைகள் இங்கு காணப்படுகின்றன. பல்வேறு வகையான பறவைகளை பார்வையிட கண்காணிப்பு கோபுரம் அமைக்கப்பட்டுள்ளது. கூடு கட்டும் பறவைகளை நெருக்கமாகப் பார்க்க இங்கு படகு சவாரியும் செய்யலாம்.

பறவைகள்
-------

நீர் பறவைகள், மண்டகத்தே தீவு, சிமோகா, இந்தியா
பருவ காலத்தில் மூன்று வகையான புலம்பெயர்ந்த பறவைகள் சரணாலயத்தின் பசுமையான சுற்றுப்புறங்களுக்கு கூட்டமாக வந்து டிசம்பர் மாதம் வரை இருக்கின்றன.

* மைடன் கொக்கு
* பாம்புத் தாரா
* சின்ன நீர்க்காகம்

ஆகத்து மாதம் நிலவும் உச்ச பருவத்தில், 5,000 எண்ணிக்கைக்கும் மேற்பட்ட பறவைகள் சரணாலயத்திற்கு வருகை தருவதாக மதிப்பிடப்பட்டுள்ளது.

 பெரிய பறவை
மண்டகத்தேக்கு சிமோகாவிலிருந்து 30 கிலோமீட்டரும் மங்களூரிலிருந்து 140 கிலோமீட்டரும் பெங்களூரில் இருந்து 345 கி.மீ. தொலைவிலும் உள்ளது.

மேற்கோள்கள்
-----------

1. ↑  Madur (14 May 2017). "Mandagadde Bird Sanctuary – The little island of Mandagadde". .
2. ↑  "Mandagadde Bird Sanctuary, Shimoga District, Karnataka". .
3. ↑  Mellegatti, Pramod (9 July 2009). "Mandagadde sanctuary plays host to special guests". *தி இந்து*.. பார்த்த நாள்: 10 December 2019. Mellegatti, Pramod (9 July 2009). "Mandagadde sanctuary plays host to special guests". *The Hindu*. Retrieved 10 December 2019.
4. 1 2  "Mandagadde Bird Sanctuary". *தி இந்து*. 22 May 2006. .

புற இணைப்புகள்
--------------

விக்கிமீடியா பொதுவகத்தில்,  
 ***மண்டகத்தே பறவைகள் சரணாலயம்***   
என்பதின் ஊடகங்கள் உள்ளன.
**தடோபா அந்தாரி தேசியப் பூங்கா** (Tadoba Andhari Tiger Reserve) இந்தியாவின் மகாராட்டிரம் மாநிலத்தில் அமைந்துள்ளது. இது மஹாராஸ்டிராவின் பழமையான மற்றும் பெரிய தேசியப் பூங்காவாகும். இந்தத் தேசியப் பூங்காவில் புலிகள் பாதுகாப்புத் திட்டம் செயல்படுத்தப்பட்டு வருகிறது. *தடோபா* என்பது இங்குள்ள அடர்ந்த வனங்களில் வாழும் பழங்குடியினர் வணங்கும் கடவுளின் பெயராகும். மேலும் *அந்தாரி* என்பது இந்தத் தேசியப் பூங்காவில் ஓடும் ஆற்றின் பெயர் ஆகும்.

வரலாறு
------

1935 ஆம் ஆண்டு இந்தக் காட்டுப் பகுதியில் வேட்டையாடுதல் தடை செய்யப்பட்டது. பின்னர் 20 ஆண்டுகள் கழித்து 1955 ஆம் ஆண்டு 116.54 சதுர கிலோமீட்டர்கள் பரப்பளவுள்ள பகுதி தேசியப் பூங்காவாக அறிவிக்கப்பட்டது. அருகிலுள்ள காட்டுப் பகுதிகளில் *அந்தாரி வனவிலங்குகள் காப்பகம்* 1986 ஆம் ஆண்டு உருவாக்கப்பட்டது. பின்னர் 1995 ஆம் ஆண்டு இவை அனைத்தையும் ஒன்றிணைத்து இப்பூங்காவில் புலிகள் பாதுகாப்புத் திட்டம் அமுல்படுத்தப்பட்டது.

புகைப்படம்
----------

* தடோபா தேசியப் பூங்காவிலுள்ள புலிகளுள் ஒன்றுதடோபா தேசியப் பூங்காவிலுள்ள புலிகளுள் ஒன்று

வெளி இணைப்புகள்
---------------

* Tiger conservation: Maharashtra villagers get first instalment of rehab package, The Hindu, 29-2-2012
* A Virtual Visit to Tadoba, 2:32, by Kiran G

மேற்கோள்கள்
-----------

1. ↑  
**Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
2. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
**டினா தேசாய்** *(Tina Desai)* 1987 பிப்ரவரி 24இல் பிறந்த இந்திய நடிகை மற்றும் விளம்பர நடிகையாவார். அவர் 2011 ஆம் ஆண்டின் திகில் படமான *யே ஃபாஸ்லே* படத்தில் அறிமுகமானார், மேலும் அதிரடி திரைப்படமான *சாய் தந்தே கலத் பந்தே* என்றத் திரைப்படத்திலும் நடித்தார், அதற்கு முன்னர், 2012 இல் *த பெஸ்ட் எக்சோடிக் மேரிகோல்ட் ஹோட்டல்* என்ற முதல் வெளிநாட்டு ஆங்கில நகைச்சுவை நாடகம் அரங்கேறியது. நெற்ஃபிளிக்சு தொடரின் *சென்ஸ் 8* படத்தில் அவரது முக்கிய பாத்திரத்திற்கும் அவர் அறியப்படுகிறார்.

இளமை வாழ்க்கை
-------------

தேசாய் பெங்களூருவில் குசராத்திய இந்து தந்தைக்கும், தெலுகு இந்துத் தாய்க்கும் பிறந்தவர் ஆவார். அவர் நிர்வாகத்தின் தேசிய கல்வி நிறுவனத்தின் நிதியுதவியுடன் வணிக மேலாண்மையில் பட்டப்படிப்பை முடித்தவர். குஜராத், தெலுங்கு, கன்னடா, ஆங்கிலம் மற்றும் இந்தி போன்ற ஐந்து மொழிகளில் அவள் சரளமாக இருக்கிறார்.

தொழில்
------

ரியாலிட்டி நிகழ்ச்சியான *கெட் கார்ஜியஸ்* போட்டியில் பங்கேற்றபோது தேசாய் முதன்முதலில் வெளிச்சத்திற்கு வந்தார். போட்டியில் வெற்றி பெறவில்லை ஆனாலும், ரியாலிட்டி நிகழ்ச்சியை விளம்பரப் படுத்திய எலைட் மாடல் இந்தியா மேனேஜ்மென்ட் என்ற நிறுவனதுடன் இறுதி வெற்றியாளருக்கு முன் இவர் ஒரு ஒப்பந்தத்தை மேற்கொண்டார், அவர் 2007 ஆம் ஆண்டு முதல் விளம்பர நடிகையாக 100 க்கும் மேற்பட்ட விளம்பரங்களில் இடம்பெற்றுள்ளார்.

2011 ல் *யே ஃபாஸ்லே* என்ற படத்தில் அறிமுகமானார். பின்னர் அவர் *தி பெஸ்ட் எக்சோடிக் மாரிகோல்ட் ஹோட்டல்* படத்தில் தோன்றினார். 2015, தேசாய் *தி செகண்ட் பெஸ்ட் எசோடிக் மரிகோல்ட் ஹோட்டல்*, என்ற இரண்டு உயர் ஆங்கில மொழி திட்டங்களில் முக்கிய பாத்திரங்களில் நடித்துள்ளார். 2001இல் தொடர் வெற்றியான *தி வச்சோவ்ஸ்கி* மற்றும் *ஜே. மைக்கேல் ஸ்ட்ராசின்ஸ்ஸ்கி* ஆகியோரால் இயக்கப்பட்ட நெற்ஃபிளிக்சு நாடகம் *சென்ஸ்* 8 என்பதில் கலா தண்டேகர் பாத்திரத்தில் நடித்துள்ளார்.

2012இல் கிங்ஃபிஷர் நாட்காட்டிக்கு நீச்சல் உடையில் காட்சி தந்தார். மற்றும் பாலிவுட் அதிரடி திரைப்படமான *டேபிள் நம்பர் 21* படத்தில் நடிகர் ராஜீவ் கண்டேல்வால் உடன் நடித்தார். பாடகர் கேக்கே உடன் கேகேயின் காதல் பாடலான "யே கஹான் மில் கயே ஹம்" என்றப் பாடலில் தோன்றினார்

2016இல், *கிரேட் ரேஸ்* படத்தில் *தாமஸ் மற்றும் அவரது நண்பர்களில் அசீமாவின் பாத்திரத்தை அவர் வெளிப்படுத்தினார்.*

குறிப்புகள்
-----------

1. 1 2  "Tena Desae". *தி டைம்ஸ் ஆஃப் இந்தியா*. 18 November 2011. Archived from the original on 2012-07-08. .
2. ↑  Pereira, Priyanka (4 March 2012). "Tena Desae is no Freida Pinto". *இந்தியன் எக்சுபிரசு*.. பார்த்த நாள்: 7 August 2012.
3. ↑  Bamigboye, Baz (9 February 2012). "Bollywood babe Tena Desae ready for her first kiss on film". *டெய்லி மெயில்* (London). .
4. ↑  Walker, Tim (9 February 2012). "Tena Desae, the star of The Best Exotic Marigold Hotel, looks for love in London". *த டெயிலி டெலிகிராப்* (London). .
5. ↑  "The Second Best Exotic Marigold Hotel (2015)". *IMDb*.. பார்த்த நாள்: 28 September 2015.
6. ↑  Charles Gant. "The Best Exotic Marigold Hotel brings sunshine back to the UK box office". *the Guardian*.. பார்த்த நாள்: 28 September 2015.
7. ↑  Jakhar, Deepti (10 January 2012). "Sizzling Beauties of Kingfisher Calendar 2012". *இந்தியா டுடே*. *Mail Today*.. பார்த்த நாள்: 7 August 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***தினா தேசாய்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் தினா தேசாய்
**பணக்காரி** 1953 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் எம். ஜி. ராமச்சந்திரன், டி. ஆர். ராஜகுமாரி மற்றும் பலரும் நடித்திருந்தனர். எஸ். வி. வெங்கட்ராமன் இசையமைக்க பாபநாசம் சிவன், தஞ்சை ராமையாதாஸ் ஆகியோர் பாடல்களை இயற்றினர்.

தயாரிப்பு விபரம்
----------------

ரஷ்ய எழுத்தாளர் லியோ டால்ஸ்டாய் எழுதிய *அன்னா கரீனா* என்ற நாவலைத் தழுவி அதே தலைப்பில் எடுக்கப்பட்ட ஆங்கில திரைப்படம்1935 ஆம் ஆண்டு வெளியானது. அத் திரைப்படம் இந்தியாவில் பெரும் வரவேற்பைப் பெற்றது. அதனால், முன்னர் சக்ரதாரி திரைப்படத்தை இயக்கிய கே. எஸ். கோபாலகிருஷ்ணன், அன்னா கரீனா கதையை தமிழில் *பணக்காரி* என்ற பெயரில் இயக்கி வெளியிட்டார். ஆனால் இத்திரைப்படம் வெற்றி பெறவில்லை.  

துணுக்கு தகவல்: இதற்கு முன் பிச்சைக்காரி என ஒரு தமிழ்த் திரைப்படம் வெளியாகி வெற்றி பெற்றது. இதனால் விமர்சகர்கள் 'பணக்காரியை வாங்கியவர்கள் பிச்சைக்காரர் ஆனார்கள், பிச்சைக்காரியை வாங்கியவர்கள் பணக்காரர் ஆனார்கள்' என எழுதினார்கள்.

உசாத்துணை
---------

 (in தமிழ்) *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004. Archived from the original on 2016-11-21.. பார்த்த நாள்: 2016-11-02.
உயிரினக் கிளைப்படம் 
**கணிய பரிணாம மரபியல்** (Computational phylogenetics) என்பது கணிய நிரல்களாலும், படிமுறைத் தீர்வுகளாலும், உயிரிய முறைகளாலும், பரிணாம மரபு வழி ஆய்வுகளை மேற்கோள்ளுதல் ஆகும். இதன் முக்கிய இலக்கு யாதெனில், மரபணுக்கள், இனங்கள், உயிரலகுகள் முதலியவற்றைக் கொண்டு கணிய நுட்ப வழிமுறைகளைக் கொண்டு தன்னியக்கமாக உயிரினக் கிளைப்படத்தினை உருவாக்குதல் ஆகும். எடுத்துக்காட்டாக, மனிதர், கொரில்லா குரங்கு, பொனொபோ குரங்கு போன்ற உயர்நிலை விலங்கினக் குடும்பத்தினை (Hominidae) புத்தாய்வு செய்யும் ஆய்வுப் பணிகள் இம்முறைகளால் மேற்கொள்ளப்பட்டன. இந்த ஆய்வுகளில் உயிரினங்களுக்கு இடையே இருக்கும் குறிப்பிட்ட மரபணுக்களின் தொடர்புகள் ஆய்ந்து தொடர்புகள் கண்டறியப்பட்டன.

மேற்கோள்கள்
-----------

1. ↑  "Inferring hominoid and early hominid phylogeny using craniodental characters: the role of fossil taxa". *Journal of Human Evolution* **47** (6): 399–452. December 2004. doi:10.1016/j.jhevol.2004.08.008. பப்மெட்:15566946.
2. ↑  "A myosin family tree". *Journal of Cell Science* **113** (19): 3353–4. October 2000. doi:10.1242/jcs.113.19.3353. பப்மெட்:10984423.
**வேதவதி *அல்லது* சீதா ஜனனம்** 1941 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, எம். ஜி. ஆர் மற்றும் பலரும் நடித்திருந்தனர். சியாமளா பிச்சர்ஸ் தயாரிப்பில், 1941 சனவரி 11 ஆம் தேதி இப்படம் வெளியானது.

நடிகர்கள்
---------

இந்தத் திரைப்படத்தின் விளம்பர சுவரொட்டியில் இருந்து எடுக்கப்பட்ட பட்டியல் ஆகும்.

எம். ஆர். கிருஷ்ணமூர்த்தி - நாரதர்

ஆர். சுப்பிரமணியம் - ராவணன்

பி. ஜி. வெங்கடேசன் - விபீஷணன்

எம். ஜி. ஆர் - இந்திரஜித்

வி. எஸ். மணி - ராமர்/விஷ்ணு

எம். ஜி. சக்கரபாணி - ஜனகர்/குபேரன்

பி. எஸ். வீரப்பா - இந்திரன்

எஸ். நந்தரம் - யமன்

கே. எஸ். வேலாயுதம் - நந்தி/அனுமான்

என். எஸ். வேலப்பன் - நளகூபரன்

வி. ஸ்ரீனிவாச சாஸ்திரி - அக்னி

கே. ராமசாமி ஐயர் - கும்பகர்ணன்

எஸ். ராமுடு - வருணன்

பி. கோவிந்தசாமி - சிவன்

டி. வி. கிருஷ்ணசாமி - சூரியன்

பி. லக்ஷ்மணசாமி - லக்ஷ்மணன்

எம். சங்கரராமன் - வாயு

ஏ. சி. சுந்தரம் - தூதர்

கோலார் ராஜம் - மண்டோதரி

கே. தவமணி தேவி - வேதவதி/சீதா

குமாரி ருக்மணி - ரம்பை

எம். எஸ். சரோஜா - மேனகா

டி. என். சுந்தரம்மா - லட்சுமி

எம். வி. குஞ்சம்மாள் - ஊர்வசி

எம். எஸ். சுந்தராம்பாள் - திலோத்தமை

ஜி. எஸ். சரஸ்வதி - பூதேவி

வி. எஸ். கௌசல்யா - பார்வதி

விசாலாக்ஷி - சூர்ப்பனகை

### ஆகாச வாணி

என். எஸ். கிருஷ்ணன்

டி. ஏ. மதுரம்

தயாரிப்பு
---------

ஆரம்பகாலத்தில், மேடை நாடங்களை அடிப்படையாக கொண்டே பெரும்பாலும் திரைப்படங்கள் தயாரிக்கப்பட்டன. பொதுவாக நாடங்களுக்கு ஒரு பிரதான தலைப்பும், உபதலைப்பும் இருப்பது வழக்கம். அதனால் தான் இப்படத்திற்கும் இருப்பெயர்கள் உள்ளன.

என். எஸ். கிருஷ்ணன் மற்றும் டி. ஏ. மதுரம் நடித்த *ஆகாச வாணி* என்ற நகைச்சுவை குறும்படம் இப்படத்துடன் இணைக்கப்பட்டிருந்தது.

இசை
---

இத்திரைப்படத்தின் இசையை அமைத்தவர் டி. கே. ஜெயராம ஐயர் ஆவார். பாபநாசம் சிவன் மற்றும் பி. ஆர். ராஜகோபால ஐயர் பாடல்களின் வரிகளை எழுதினர்.

மேற்கோள்கள்
-----------

1. ↑  "lakshmansruthi.com". .
2. 1 2  "Internet archive". .
3. ↑  "Indian Cinema". .
4. ↑  "Evolution of Tamil Stage Plays to Silent Movies to Present Cinema". .
5. ↑  "Internet Archive". .
**விண்டோஸ் போன்** (*Windows Phone*) என்பது மைக்ரோசாப்ட் நிறுவனத்தால் வெளியிடப்படும் விண்டோஸ் இயங்குதளத்தின் கைபேசி பதிப்பு ஆகும்.
இதன் முதல் பதிப்பு 7.5 *மாங்கோ* அக்டோபர் 21, 2010ல் வெளியிடப்பட்டது. தற்போதைய இரண்டாவது பதிப்பு விண்டோஸ் போன் 8 அக்டோபர் 29, 2012ல் வெளியிடப்பட்டது. அதி வேகமான இன்டெர்னெட் எக்ஸ்ப்லோரர் 10 இதனுடன் வழங்கப்பட்டு உள்ளது.
ஆண்ட்ராய்டு இயங்குதளம் போலல்லாமல் சொந்தமான கெர்னல் கொண்டு இயங்குகிறது.
புகழ்பெற்ற MS அலுவலகத் தொகுப்பு கொடுக்கப்பட்டு இருப்பினும், இதனால் ஆண்டிராய்டு வகை கைபேசி களுடன் போட்டியிட முடியவில்லை.
ஆண்டிராய்டு இயங்குதளத்தை அதிகம் உபயோகிக்கும் சாம்சங், சென்ற வருடம் கொண்டுவந்த விண்டோஸ் இயங்குதளத்துடன் கூடிய நான்காம் தலைமுறை தொழில்நுட்பக் கைபேசி படு வீழ்ச்சியை சந்தித்தது.
ஆண்டிராய்டு கைபேசிகள் அதிகம் விற்றாலும், இதில் தங்களின் எதிர்காலம் இல்லாததை உணர்ந்த சாம்சங் தன்னுடைய படா இயங்குதளத்தில் கவனம் செலுத்தி வருகிறது.
நோக்கியாவின் லூமியா ("Lumia") வகை கைபேசிகள் இந்த விண்டோஸ் இயங்குதளத்துடனேயே வெளிவருகின்றன ("Lumia 510, Lumia 520, Lumia 610, Lumia 620, Lumia 710, Lumia 720, Lumia 800, Lumia 810, 820, Lumia 900, Lumia 920")
ஹச்.டி.சி (HTC) போன்ற நிறுவனங்களும், சோதனை முயற்சியாக இந்த விண்டோஸ் இயங்குதளத்துடன் கூடிய கைபேசிகளை வெளியிட்டு உள்ளன.

மேற்கோள்கள்
-----------

1. ↑  Lextrait, Vincent (February 2010). "The Programming Languages Beacon, v10.0".. பார்த்த நாள்: February 12, 2010.
2. ↑  Petersen, Palle (June 20, 2012). "Windows Phone 8 announced today: will support 50 languages". *Microsoft Language Portal Blog* (Microsoft).. பார்த்த நாள்: July 21, 2012.
**வீரேந்திர கிசோர் மாணிக்கிய தேவ வர்ம பகதூர் (Birendra Kishore Manikya Debbarma Bahadur) , திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த அரசனாவார்.** 25 நவம்பர் 1909 அன்று தனது 26வது வயதில் திரிபுரா இராச்சியத்தின் அரியணை ஏறினார்.

நிர்வாகச் சீர்திருத்தங்கள்
--------------------------

மாநிலத்திற்கு வீரேந்திர கிசோரின் பங்களிப்பு நிர்வாக சீர்திருத்தங்கள், நலன்புரி நடவடிக்கைகள் மற்றும் கல்வியைப் பரப்புவதற்கான நிலையான முயற்சியில் அடங்கியுள்ளது. உட்பிரிவுகளின் மாதிரியில் மாநிலத்தை பத்து நிர்வாக அலகுகளாகப் பிரித்து, திறமையான இளைஞர்களை நிர்வாகத்தில் சேர்ப்பதற்கான பொதுப் பணித் தேர்வு முறையை 1909 இல் அறிமுகப்படுத்தினார். தலைமைச் செயலாளர் பதவி 1909 இல் உருவாக்கப்பட்டது.

இவர் 1909 ஆம் ஆண்டில் காவல்துறை கண்காணிப்பாளர் மற்றும் துணை காவல் கண்காணிப்பாளர் பதவி உட்பட மாநிலத்தின் உயர் அதிகாரிகளை ஆட்சேர்ப்பு செய்வதற்காக மாநில பொதுப் பணிச் சேவையை மறுசீரமைத்தார். புதிய ஆயுதச் சட்டம் மற்றும் தண்டனைச் சட்டத் திருத்தச் சட்டம் 1911 இல் நிறைவேற்றப்பட்டன. மூத்த காவல் ஆய்வாளரின் கீழ் ஒரு சிறிய பணியாளர் துப்பறியும் நோக்கங்களுக்காக ஈடுபடுத்தப்பட்டார். மாநிலத்தில் பதிவான வழக்குகளின் எண்ணிக்கை எப்போதும் குறைவாகவே இருந்தது. 

வீரேந்திர கிசோர், திரிபுராவில் தேயிலை சாகுபடியின் சாத்தியக்கூறுகளை ஆராயும் முதல் முயற்சியாக ஒரு நிபுணர் குழுவின் ஆய்வுக்கு உத்தரவிட்டார். இவரது ஆட்சியில் திரிபுராவில் நாற்பது தேயிலைத் தோட்டங்கள் அமைக்கப்பட்டன. 1916 ஆம் ஆண்டு திரிபுராவில் எண்ணெய், இயற்கை எரிவாயு மற்றும் கனிமங்களை ஆராய்வதற்காக பர்மா எண்ணெய் நிறுவனத்திற்கு ஒரு முறையான உரிமத்தை மன்னர் வழங்கினார். அகர்தலாவில் பட்டு நெசவு மையத்தை நிறுவி விவசாயத்தை மேம்படுத்தவும் நடவடிக்கை எடுத்தார்.

கலைகளின் புரவலர்
----------------

 வீரேந்திர கிசோர் மாணிக்கியாவால் கட்டப்பட்ட லட்சுமி நாராயணன் கோயில்
ஒரு கலைஞரும் சிறந்த பாடலாசிரியருமான, வீரேந்திர கிசோர் "சன்னியாசி", "ஜூலோன்" மற்றும் "பன்ஷி பதான்" போன்ற அழகிய எண்ணெய் ஓவியங்களுக்காக அறியப்பட்டார். திரிபுராவில் நாடக வளர்ச்சிக்கு உத்வேகம் அளித்து உஜ்ஜயந்தா நாடக நிறுவனத்தை நிறுவினார்.  உஜ்ஜயந்தா அரண்மனையின் ஒரு பகுதியாக இருக்கும் லட்சுமி நாராயண் கோயில், 'துர்கா பாரி' மற்றும் 'லால் மகால்' இவரது ஆட்சியின் போது கட்டப்பட்டது. இப்போது திரிபுரா ஆளுநரின் இல்லமாக இருக்கும் புஷ்பந்தா அரண்மனையையும் இவர் கட்டினார்.  1913 ஆம் ஆண்டு இலக்கியத்துக்கான நோபல் பரிசை வென்ற பிறகு இரவீந்திர நாத் தாகூருக்கு அகர்தலாவில் பிரமாண்டமான வரவேற்பு நிகழ்ச்சியை மன்னர் ஏற்பாடு செய்தார். சாந்தி நிகேதனுக்கு தொடர்ந்து நிதியுதவி அளித்ததோடு மட்டுமல்லாமல், அங்கு மருத்துவமனை அமைப்பதற்காக தாகூருக்கு 5,000 ரூபாய் நன்கொடை அளித்தார்.

சான்றுகள்
---------

வெளி இணைப்புகள்
---------------


1. ↑  "Police system in Princely state of Tripura". tripura police. .
2. ↑  Datta, Sekhar. "Drama through the ages".
3. ↑  Deb Barma, Aloy; Debroy, Prajapita (2022) (in en). *Cinema as Art and Popular Culture in Tripura: An Introduction*. Agartala: Tribal Research and Cultural Institute. பக். 14. பன்னாட்டுத் தரப்புத்தக எண்:978-81-958995-0-0.
4. ↑  "Rabindranath immortalised Tripura". Govt of Tripura.
**சென்னை விளாதிவசுத்தோக் கடல் பாதை** (*Chennai Vladivostok Maritime Corridor*) இந்தியாவிற்கும் உருசியாவிற்கும் இடையிலான இருதரப்பு வர்த்தகத்தை அதிகரிக்கும் நோக்கில் சுமார் 5,600 கடல் மைல்கள் அல்லது சுமார் 10,300 கி.மீ. தொலைவு கொண்ட பாதையாகும். 2019 ஆம் ஆண்டு செப்டம்பர் மாதம் விளாடிவோசுடாக்கில் பிரதமர் நரேந்திர மோடி இந்த பாதைக்கான ஒப்பந்தத்தில் கையெழுத்திட்டார்.

பின்னணி
-------

இந்தியாவின் கடல் வர்த்தகம் இதுவரை மும்பை-பீட்டர்சுபர்கு நகரங்களுக்கிடையிலான வழியில்தான் நடைபெற்றுவருகிறது. மும்பையிலிருந்து செயின்ட் பீட்டர்சுபர்க்கிற்குச் செல்லும் தற்போதைய பாதை சென்னை விளாடிவோசுடாக் கடல் பாதையைக்காட்டிலும் சுமார் 3000 கடல் மைல்கள் அதிகத் தொலைவு கொண்டதாகும்.  மொத்தமாக 40 நாட்கள் பயண நேரம் பிடிக்கும் என்பது குறிப்பிடத்தக்கது. ஒரு பெரிய கப்பல் சாதாரண பயண வேகமான ஒரு மணி நேரத்திற்கு 37-46 கிமீ வேகத்தில் பயணித்தால் கூட சென்னை விளாடிவோசுடாக் கடல்வழியை 10-12 நாட்களில் கடக்க முடியும். "சென்னை மற்றும் உருசியாவின் மிகப்பெரிய துறைமுக நகரமான விளாடிவோசுடாக் இடையே திறக்கப்படவுள்ள இவ்வழி இரண்டு பெரிய துறைமுகங்களுக்கிடையில் இணைப்பு இருப்பதை உறுதி செய்வதால் முக்கியத்துவம் பெற்ற வழியாகக் கருதப்படுகிறது.

மேற்கோள்கள்
-----------

1. 1 2  Chaudhury, Dipanjan Roy (12 July 2018). "Chennai-Vladivostok sea route: India's effort to counter China's OBOR could soon get a big Russian helping hand". *The Economic Times*. .
2. ↑  "Explained: The sea route from Chennai to Vladivostok" (in en). 2019-09-06. .
3. ↑  Roche, Elizabeth (2021-02-14). "Maritime corridor, trade on Shringla’s Russia visit agenda" (in en). .
4. ↑  எம்.குமரேசன். "விளாடிவோஸ்க் - கடல் பாதை 3,000 நாட்டிகல் மைல் குறைவு! - ரஷ்யாவின் செல்லப்பிள்ளை ஆகிறதா சென்னை?" (in ta). .
5. ↑  "சென்னை விளாடிவோசுடாக் கடல்வழி சீனாவின் பட்டுப் பாதைக்குப் போட்டியா". தினமணி.. பார்த்த நாள்: 18 May 2021.
**பேசிக்** அல்லது **பேசிக் நாடுகள்** (*BASIC Coutries*) எனப்படுவது மிக வேகமாக வளர்ந்து வரும் நாடுகளான பிரேசில், தென் ஆப்பிரிக்கா, இந்தியா, சீனா ஆகிய நாடுகளின் கூட்டமைப்பு ஆகும். 28 நவம்பர், 2009 ஆம் ஆண்டு கோப்பன்ஹேகனில் நடைபெற்ற பருவநிலை உச்சி மாநாட்டில் இந்த நான்கு நாடுகளும் ஒன்றிணைந்து செயல்பட்டன. மேலும் தங்களுடைய குறைந்தபட்ச நிலைப்பாட்டையேனும் வளர்ந்த நாடுகள் ஏற்கவில்லை எனில் மாநாட்டில் இருந்து வெளியேறுவது என்றும் முடிவு செய்தன. யை துவக்கி முன்னெடுத்துச் சென்ற சீனா, கோப்பன்ஹேகன் உடன்பாடு குறித்து அமெரிக்காவுடன் விவாதிக்கும் தூதுவராகச் செயல்பட்டது. இதையடுத்து, பசுமைக்குடில் வாயுக்களைக் குறைப்பது மற்றும் பருவநிலை நிதியுதவி ஆகியவை குறித்து இந்த பேசிக் நாடுகள் ஆராய்ந்தன. பின்னர் கோப்பன்ஹேகன் உடன்பாட்டில் கையெழுத்திடுமாறு மற்ற உறுப்பு நாடுகளை வலியுறுத்தின.

இருந்தபோதிலும், இந்த உடன்பாடானது அமெரிக்கா மற்றும் ஐரோப்பிய நாடுகள் வாதிடுவது போல சட்டப்படியான உடன்பாடு அல்ல என்றும் அது வெறும் அரசியல் உடன்பாடு மட்டுமே என்றும் பேசிக் நாடுகள் 2010 ஆம் ஆண்டு ஜனவரி மாதம் தெளிவுபடுத்தின. கோப்பன்ஹேகன் மாநாட்டில் ஒத்துக் கொண்டபடி பசுமை வாயுக்களை குறைப்பது குறித்த தங்களுடைய திட்டத்தை 2010 ஆம் ஆண்டு ஜனவரி 31க்குள் அறிவிப்பதாகத் தெரிவித்தன.

மேலும், ஜி-77 நாடுகள் கூட்டமைப்பில் உள்ள ஏழை நாடுகளுக்கு நிதி மற்றும் தொழில்நுட்ப உதவி அளிப்பது குறித்த சாத்தியக்கூறுகளை பேசிக் நாடுகள் அப்போது ஆலோசித்தன. இதன் விவரம் ஏப்ரல் மாதம் 2010ம் ஆண்டு கேப் டவுனில் நடைபெறும் கூட்டத்தில் தெரிவிக்கப்படும் என்றும் அறிவிக்கப்பட்டது. இந்த அரசியல் நகர்வானது, ஏழை நாடுகளின் பருவநிலை மாறுபாட்டைக் குறைப்பதற்காக பணக்கார நாடுகள் அளிக்கும் குறைவான நிதி குறித்து அவர்களுக்கே வெட்கத்தை ஏற்படுத்துவதற்காக எடுக்கப்பட்டதாகும்.

சான்றுகள்
---------

1. ↑  Dasgupta, Saibal (28 November 2009). "Copenhagen conference: India, China plan joint exit". *தி டைம்ஸ் ஆஃப் இந்தியா* (New Delhi). .
2. ↑  Vidal, John (13 Jan 2010). "China, India, Brazil and South Africa prepare for post-Copenhagen meeting". *The Guardian* (guardian.co.uk).. பார்த்த நாள்: 25 Jan 2010.
3. ↑  Chauhan, Chetan (25 Jan 2010). "Copenhagen accord not legally binding: Basic countries". *Hindustan Times* (New Delhi: hindustantimes.com). Archived from the original on 6 பிப்ரவரி 2010.. பார்த்த நாள்: 1 Feb 2010.
ஆதிச்சநல்லூர் அகழாய்வில் பொ.மு. 20 ஆம் நூற்றாண்டு மதிக்கத்தக்க இரும்பு கலன்கள் கண்டெடுப்பு
**தமிழகத்தின் இரும்புக்காலம்** பொதுவாகவே அறிஞர்களால் பொ.மு. 500 என்றே நிறுவப்பட்டு வந்தது. ஆனால் ஆதிச்சநல்லூர் அகழ்வாய்வுகள் விரைவு பெற்ற காலம் அதை இன்னும் 1500 ஆண்டுகள் பழமை வாய்ந்ததாக நிறுவியது. இதற்கு முன்னரே செம்பு, இரும்பு, தங்கம் போன்ற உலோகங்கள் இங்கு உபயோகப்படுத்தப்பட்டுள்ளது எனத் தெரிய வந்தது.

மின்னழுத்தத் தடுப்புக்கள ஆய்வு
------------------------------

சென்னையில் உள்ள தேசியக் கடலாய்வு நிறுவனத்தைச் சார்ந்த பத்ரி நாராயணன், சசிசேகரன், இராசவேலு போன்றவர்கள் ஆதிச்சநல்லூர் பகுதியில் மின்னழுத்தத் தடுப்புக்கள ஆய்வுகளை (Electro-resistivity survey) மேற்கொண்டனர். அதன் மூலம் உலோகங்கள் இப்பகுதியில் எந்தளவு உபயோகப் படுத்தப்பட்டுள்ளது என்பதை அறியலாம். இம்மின்னழுத்த ஆய்வில் கிடைத்த இரும்பு பொருள்களை அறிஞர்கள் குறைந்தது பொ.மு. பத்தாம் நூற்றாண்டு அளவில் உபயோகப் படுத்தப்பட்டவை என்றும் இவற்றின் பழமை பொ.மு. 17 ஆம் நூற்றாண்டு அளவு கூட செல்லும் என்றும் கணித்துள்ளனர். இதன் மூலம் தமிழகத்தின் இரும்புக்காலத்தை பொ.மு. 2000 அளவு மாற்றியமைக்க வேண்டியுள்ளது.

மேற்கோள்கள்
-----------

1. ↑  அலெக்சாந்தர் ரீ என்ற தொல்பொருள் ஆய்வாளர் வெளியிட்ட ஆய்வு முடிவுகள்
2. ↑  "காப்பகப்படுத்தப்பட்ட நகல்". .
3. ↑  "காப்பகப்படுத்தப்பட்ட நகல்". .
4. ↑  தொல்லியல் சுடர்கள் (நூல்) - இந்த ஆய்வைச் செய்தவர்களுள் ஒருவரான சு. இராசவேலு என்றவரே இதன் ஆசிரியர்.
5. ↑
6. ↑  "காப்பகப்படுத்தப்பட்ட நகல்". .
**பவநகர் துறைமுகம்** (*Bhavnagar Port*) இந்தியாவின் குசராத்து மாநிலத்தின் சௌராட்டிரா பகுதியில் அமைந்துள்ள ஒரு துறைமுகமாகும். 18 ஆம் நூற்றாண்டின் தொடக்கத்தில் இருந்து பவநகர் துறைமுகமானது தென்கிழக்கு ஆசியா, ஆப்பிரிக்கா, அரேபியா மற்றும் செங்கடல் துறைமுகங்களுடன் வர்த்தக தொடர்புகளை கொண்டுள்ளது.

21°48′வடக்கு 72°09′கிழக்கு என்ற ஆள் கூறுகளில் அமைந்துள்ள அசல் துறைமுகமான பவநகர் துறைமுகம் குசராத்து வர்த்தகத்தின் மிக முக்கியமான பகுதியாகும். 1860 ஆம் ஆண்டு முதல் கடல் போக்குவரத்திற்கான கலங்கரை விளக்கமாகவும் திகழ்ந்தது. பின்னர் 1930 ஆம் ஆண்டில் பவநகர் மாநிலத்தின் துறைமுக அதிகாரியாக இருந்த யே. இயான்சுடன் மேற்பார்வையின் கீழ் துறைமுகம் நவீனமயமாக்கப்பட்டது. ஏற்றுமதி இறக்குமதி கிடங்குகள் மற்றும் இரயில் போக்குவரத்து ஆகியவை துறைமுகத்துடன் சேர்க்கப்பட்டன. பழைய துறைமுகத்தில் அதிக மண் படிந்ததால், அசல் துறைமுகத்திலிருந்து 8 கிமீ தெற்கே ஒரு புதிய துறைமுகம் கட்டப்பட்டு 1950 ஆம் ஆண்டுகளில் செயல்பாட்டுக்கு வந்தது. இந்த துறைமுகத்தில் ஒரு கலங்கரை விளக்கமும் இருந்தது, இது 2001 பூகம்பத்தில் சேதமடைந்தது.

பவநகர் துறைமுகத்தின் வடிவமைப்பிற்கு புரூசு வொய்ட்டு என்ற பொறியாளரின் நிறுவனம் பொறுப்பேற்றது. சிசுவிக் மேம்பாலம் மற்றும் மும்பை கடல் எண்ணெய் முனையம் ஆகியவையும் இதே நிறுவனத்தின் மேற்பார்வையில் இருந்தன. பவ்நகர் கால்வாய் கதவு 1963 ஆம் ஆண்டு கட்டப்பட்டது. இந்த வகையில் இந்தியாவில் கட்டப்பட்ட, குசராத்தில் உள்ள பழமையான முதல் கட்டமைப்பு என்ற சிறப்பும் இதற்கு உண்டு. குறைந்த அலைகளின் போது கப்பல்களை மிதக்க வைக்க இது மிகவும் பயனுள்ளதாக இருக்கும்.

மேற்கோள்கள்
-----------

1. ↑  "Bhavnagar Port". .
2. ↑  "History of Bhavnagar". .
3. ↑  Projects Monitor
4. ↑  "Bhavnagar Old Port Lighthouse". Archived from the original on 14 August 2007.. பார்த்த நாள்: 10 June 2008.
5. ↑
6. ↑   *Lloyd's List Ports of the World*. Informa Pub. Group. 2007. பக். 595. பன்னாட்டுத் தரப்புத்தக எண்:9781843116905. .
7. ↑  A casual interview பரணிடப்பட்டது 14 மே 2006 at the வந்தவழி இயந்திரம்

மேலும் படிக்க
-------------

* *Mulberry – The Return in Triumph* by Michael Harrison, 1965
* *A Harbour Goes To War: The Story of Mulberry and the Men Who Made It Happen* - J. Evans, R. Walter, E. Palmer; publisher - South Machars Historical Society, 2000

புற இணைப்புகள்
--------------

* Bhavnagar Port
* Ports.com
|  |
| --- |
| **வங்காளம்**Bengal |
| 
 வங்காளப் பிரதேசத்தைக் காட்டும் வரைபடம்: மேற்கு வங்காளம் மற்றும் வங்காளதேசம் |
| **பெரிய நகரம்** | கொல்கத்தா |
| **முக்கிய மொழி** | வங்காள மொழி |
| **பரப்பளவு** | 232,752 km²  |
| **மக்கள் தொகை** (2001) | 209,468,404 |
| **அடர்த்தி** | 951.3/km² |
| **இணையத்தளங்கள்** | bangladesh.gov.bdand wbgov.com |
|

**வங்காளம்** (*Bengal*, வங்காள மொழி: বঙ্গ *Bôngo*, বাংলা *Bangla*, বঙ্গদেশ *Bôngodesh* அல்லது বাংলাদেশ *Bangladesh*), என்பது தெற்காசியாவில் உள்ள ஒரு வரலாற்றுச் சிறப்பு மிக்க ஒரு பிரதேசம். பிரித்தானியர்களின் ஆட்சிக்காலத்தில், 16 அக்டோபர் 1905-இல் கவர்னர் ஜெனரல் கர்சன் பிரபு, இந்துக்கள் அதிகம் வாழ்ந்த வங்காளத்தின் மேற்கு பகுதியை மேற்கு வங்காளம் என்றும், இசுலாமியர்கள் அதிகம் வாழ்ந்த கிழக்கு வங்காளத்தை கிழக்கு வங்காளம் என்றும் பெயரிட்டு வங்காளத்தை பிரிவினை செய்து ஆண்டார். 

பின்னர் இந்தியப் பிரிவினையின் போது, இசுலாமியர்கள் அதிகம் வாழ்ந்த கிழக்கு வங்காளத்தை பாகிஸ்தான் நாட்டுடன் இணைக்கப்பட்டு, கிழக்கு பாகிஸ்தான் என பெயரிடப்பட்டது. 

வங்காள தேச விடுதலைப் போருக்குப் பின்னர் டிசம்பர் 1971-இல் கிழக்கு பாகிஸ்தான், வங்காளதேசம் எனும் புதுப் பெயருடன் புதிய நாடு உருவானது. 

வங்காளத்தின் பெரும்பாலானோர் வங்காள மக்கள் என அழைக்கப்படுகின்றனர். இவர்கள் வங்காள மொழியை முதல்மொழியாகப் பேசுகின்றனர். வங்காள மக்களின் முக்கிய உணவு அரிசி மற்றும் மீன் ஆகும். சுந்தரவனக்காடுகள் மற்றும் வங்காளப் புலிகளுக்கு வங்காளம் பெயர் பெற்றது.

இதனையும் காண்க
--------------

* கௌடப் பேரரசு
* பாலப் பேரரசு
* தேவா பேரரசு
* சென் பேரரசு
* வங்காள சுல்தானகம்
* வங்காள நவாபுகள்
* மேற்கு வங்காளம்
* வங்காளதேசம்

குறிப்புகள்
-----------

1. 1 2  "Provisional Population Totals: West Bengal". *Census of India, 2001* (Office of the Registrar General & Census Commissioner, India).. பார்த்த நாள்: 2006-08-26.

வெளி இணைப்புகள்
---------------

* www.hostkingdom.net- List of rulers of Bengal பரணிடப்பட்டது 2007-06-29 at the வந்தவழி இயந்திரம்
**சூரியச் சுழற்சி 10** *(Solar cycle 10)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பத்தாம் சுழற்சியாகும். இச்சுழற்சி 1855 ஆம் ஆண்டு டிசம்பர் மாதம் தொடங்கி 1867 ஆம் ஆண்டு மார்ச் மாதம் வரையில் 11.3 ஆண்டுகளுக்கு நீடித்தது. பன்னிரெண்டு மாதங்களின் சராசரி அடிப்படையில், சூரியச் சுழற்சி 10 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 98.0 எண்ணிக்கையும் (டிசம்பர் 1810) குறைந்த பட்சமாக 5.2 எண்ணிக்கையுமாகக் கணக்கிடப்பட்டது.. இச்சுழற்சியின் போது அண்ணளவாக 406 நாட்கள் எவ்விதமான சூரியப் புள்ளிகளும் தென்படவில்லை.

1859 சூரியப் புயல்
------------------

1859 ஆம் ஆண்டு செப்டம்பர் மாதம் முதலாம் இரண்டாம் திகதிகளில் ஏற்பட்ட சூரியப் புயல் ஒன்று பூமியின் காந்தசக்தியினைப் பாதித்தது. இச்சூரியப்புயலே பூமியினைத் தாக்கிய மிகப்பெரிய புவிக்காந்தப் புயல் ஆகும். இதனை ஹரிங்டன் நிகழ்வு எனவும் அழைக்கின்றனர். உலகம் பூராகவும் சோதி தென்பட்டடது. குறிப்பாக கரீபியன் தீவுப் பகுதிகளிலும் ரொக்கி மலைத் தொடர்ப் பகுதியிலும் மிகவும் பிரகாசமாக இச்சோதி தென்பட்டது. இச்சொதியினால் இரவு நேரத்தினை காலை நேரமாகா மாற்றி ஓர் பாரிய தோற்ற மயக்கத்தை அளித்ததுடன் மட்டுமன்றி இப்பிரதேசங்களில் வசித்து வந்த மக்கள் தமது காலை உணவுகளையும் தயாரிக்கத் தொடங்கினார்கள் என செய்திகள் குறிப்பிடுகின்றன.

இதன் காரணமாக வட அமெரிக்கா, ஐரோப்பா முழுவதும் தொலைத்தந்திச் சேவைகள் பாதிக்கப்பட்டன. அவற்றுள் சில தாமாகவே செய்திகள் அனுப்பியதுடன், சில தீப்பற்றி எரிந்தன.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Donuts?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑  Sten Odenwald; James L. Green (28 July 2008). "Bracing the Satellite Infrastructure for a Solar Superstorm". *Scientific American*.. பார்த்த நாள்: 4 April 2018.
8. ↑  "NASA — Severe Space Weather".
9. ↑  "Timeline: The 1859 Solar Superstorm".
10. ↑  "The Great Storm: Solar Tempest of 1859 Revealed".
**பிராமணப்பள்ளி பாலையா** (*Brahmanapalli Balaiah*) இந்தியாவைச் சேர்ந்த ஓர் அரசியல்வாதியாவார். 1930 ஆம் ஆண்டு கமரெட்டியில் உள்ள பிராமணப்பள்ளியில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் கமரெட்டி சட்டமன்ற தொகுதியில் போட்டியிட்டு ஆந்திரப்பிரதேச சட்டமன்றத்திற்கு 1978 ஆம் ஆண்டில் ஓர் உறுப்பினராகத் தேர்ந்தெடுக்கப்பட்டார். 2019 ஆம் ஆண்டு பிப்ரவரி மாதம் 21 ஆம் தேதியன்று பிராமணப்பள்ளி பாலையா மாரடைப்பால் காலமானார்.

முன்னதாக ஒரு நகராட்சி உறுப்பினராகவும், நகராட்சி துணைத்தலைவராகவும் பணியாற்றிய இவரது கட்சிக்கான அர்ப்பணிப்பால் ஈர்க்கப்பட்ட முன்னாள் பிரதமர் இந்திரா காந்தி இவருக்கு கமரெட்டி தொகுதியில் சட்டமன்ற உறுப்பினராகப் போட்டியிட வாய்ப்பு வழங்கினார். சட்டமன்ற உறுப்பினராகத் தேர்ந்தெடுக்கப்பட்ட பிறகு, பாலையா கமாரெட்டியில் இருந்து ஐதராபாத்திற்கு பேருந்தில் வந்து செல்வது வழக்கம். மேலும், மேற்கு ஐதராபாத்தின் புறநகர்ப் பகுதியில் அரசு வழங்கிய 600 சதுர அடி நிலத்தை வாங்க தன்னிடம் ரூ.20,000 இல்லை எனக் கூறி இவர் மறுத்ததாகவும் கூறப்படுகிறது.

மேற்கோள்கள்
-----------

1. ↑  "Andhra Pradesh Assembly Election Results in 1978".. பார்த்த நாள்: 3 October 2019.
2. ↑  "Kamareddy Assembly Constituency Election Result".. பார்த்த நாள்: 3 October 2019.
3. ↑  "Congress ex MLA Balaiah dies of heart attack". 23 February 2019.. பார்த்த நாள்: 3 October 2019.
**தெற்கத்திய நீளவால் கீச்சான்** அல்லது **தெற்கத்திய கருஞ்சாம்பல்முதுகு கீச்சான்** (அறிவியல் பெயர்: *Lanius schach caniceps*) என்பது நீளவால் கீச்சானின் துணையினம் ஆகும். இது மேற்கு, நடு, தென்னிந்தியா, இலங்கை ஆகிய இடங்களில் காணப்படுகிறது.

விளக்கம்
--------

மைனாவை விட சிறிய பறவையான தெற்கத்திய நீளவால் கீச்சான் நீண்ட வாலுடன் காட்சியளிக்கும். இது சுமார் 25 செ. மீ. நீளம் இருக்கும். இப்பறவையின் அலகு கொம்பு நிறமான கருப்பாகவும், விழிப்படலம் பழுப்பாகவும், கால்கள் கறுப்புத் தோய்ந்த பழுப்பாகவும் இருக்கும். இது பெரிய தலையோடு, பருத்த வளைந்த அலகோடும் இருக்கும். இதன் வால் நீண்டும் நுனி நோக்கிச் செல்லச் செல்ல குறுகியதாக இருப்பதைக் கொண்டு அடையாளம் காண இயலும். இதன் நெற்றியும் கண் வழியாக செல்லும் பட்டையும் கறுப்பு நிறத்தில் இருக்கும். தலையும் முதுகும் கருஞ்சாம்பல் நிறத்தில் இருக்கும். இதன் பிட்டம் நல்ல கருஞ்சிவப்பாக இருக்கும். உடலின் அடிப்பகுதி கருஞ்சிவப்புத் தோய்ந்த வெண்மை நிறத்தில் இருக்கும். வால் கறுப்பும் வெளிர் கருஞ்சிவப்பும் கலந்து காணப்படும். இறக்கைகளில் வெள்ளைத் திட்டுகள் காணப்படும்.

பரவலும் வாழிடமும்
-----------------

தெற்கத்திய நீளவால் கீச்சான் மேற்கு, நடு, தென்னிந்தியா, இலங்கை ஆகிய இடங்களில் காணப்படுகிறது. தென்னிந்தியாவில் விளை நிலங்கள், மேய்ச்சல் நிலங்கள், நீர்வளம் மிகுந்த பகுதிகளைச் சார்ந்த இலையுதிர் காட்டுச் சூழலிலைச் சார்ந்து காணப்படும். மலைகளில் 1200 மீட்டர் உயரம் வரை காணப்படும்.

நடத்தை
------

இப்பறவையானது ஓணான், தவளை போன்றவற்றைப் பிடித்து முள்ளில் குத்திவைத்திருந்து பின்னர் வேண்டும்போது உண்ணும் பழக்கம் கொண்டது.

தெற்கத்திய நீளவால் கீச்சான் மார்ச் முதல் சூன் முடிய இனப்பெருக்கம் செய்யக்கூடியது. இது முள் மரங்களில் தரையில் இருந்து நான்கு அல்லது ஐந்து மீடர் உயரத்திற்குள் உள்ள சிறு கிளைகளின் பிரிவில் குச்சிகள், வேர்கள், புற்கள் போன்ற பொருட்களைக் கொண்டு கோப்பை வடிவிலான கூட்டைக் கட்டும். கூட்டில் நான்கு முதல் ஆறு வரையிலான முட்டைகளை இடும். இதன் முட்டைகள் வெளிர் புசுமைத் தோய்ந்த வெண்மையாகச் செம்பழுப்புக் கறைகளைக் கொண்டதாக இருக்கும்.

மேற்கோள்கள்
-----------

1. ↑  "Shrikes, vireos, shrike-babblers". *IOC World Bird List Version 12.1* (International Ornithologists' Union). January 2022. .
2. ↑  Ali, S; Ripley, SD (1986). *Handbook of the Birds of India and Pakistan. Volume 7* (2nd ). New Delhi: Oxford University Press. பக். 93–98.
3. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 348-349.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27621624
* GBIF: 6091815
* iNaturalist: 714290
* ITIS: 920357

 |
**சூரியச் சுழற்சி 12** *(Solar cycle 12)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பனிரெண்டாவது சுழற்சியாகும். இச்சுழற்சி 1878 ஆம் ஆண்டு திசம்பர் மாதம் தொடங்கி 1890 ஆம் ஆண்டு மார்ச்சு மாதம் வரையில் 11.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 12 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 74.6 எண்ணிக்கையும் (திசம்பர்1870) குறைந்த பட்சமாக 5 எண்ணிக்கையுமாக கணக்கிடப்பட்டது. இச்சுழற்சிக் கலத்தில் தோராயமாக 736 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. There were a total of approximately 736 days with no sunspots during this cycle.

மிகப் பிரகாசமான இரத்தச் சிவப்பில் வைகறைக் காட்சி நியூயார்க் நகரில் 1882 ஆம் ஆண்டில் ஏப்ரல் 16 ஆம் நாள் தோன்றியது. அந்நேரத்தில் தகவல் தொடர்பில் குறிப்பிடத்தக்க அளவுக்கு இடையூறுகள் ஏற்பட்டன. இந்த ஆண்டின் பிற்பகுதியில் 1882 ஆம் ஆண்டின் நவம்பர் 17 அன்று துருவ ஒளிப்பகுதி புவிகாந்தப் புயலைச் சந்தித்தது.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑
ஆறுகளுடன் கூடிய அரசியல் பகுதிகளல்லாத தெற்காசியா
**அபரந்தா** (*Aparanta*) அல்லது **அபரந்தகா** ("மேற்கு எல்லை" என்று பொருள்படும்) பண்டைய இந்தியாவின் புவியியல் பகுதியாகும். இது இந்தியாவின் மேற்குக் கடற்கரையில் உள்ள கொங்கண் பகுதியின் வடக்குப் பகுதியை ஒத்திருந்தது. ஆங்கிலேயரிடம் அரசு ஊழியராக இருந்து வரலாற்று ஆசிரியராக மாறிய *ஜே.எப். ப்ளீட்*, அபரந்தா பகுதியில் கொங்கணைத் தவிர கதியாவாட், கட்ச் மற்றும் சிந்து ஆகியவையும் அடங்கும் என்று நம்பினார். இருப்பினும், அபரந்தாவின் பரப்பளவு மிகவும் சிறியதாக இருந்ததை வரலாற்றுப் பதிவுகள் தெளிவுபடுத்துகின்றன. 

ருத்ரதாமனின் ஜூனாகத் கல்வெட்டு, அசோகரின் ஆட்சியின் போது, ஒரு *யோனராஜா* (அதாவது; அயோனியன், அல்லது கிரேக்க மன்னன்), துஷாஸ்பா அபரந்தாவின் ஆளுநராக இருந்ததாகக் குறிப்பிடுகிறது.  மூன்றாம் பௌத்த மாநாட்டின் முடிவில் (கி.மு. 250), *யோனா* (கிரேக்க) *தேரர்* (துறவி) தம்மரக்கிதா, அசோக சக்கரவர்த்தியால் தருமத்தைப் போதிக்க இங்கு அனுப்பப்பட்டார் என பௌத்த நூலான மகாவம்சம் (xii.5) கூறுகிறது.  அவரது முயற்சியால் 37,000 பேர் பௌத்த மதத்தைத் தழுவினர் ( மகாவம்சம், xii.34-6). பௌத்த அறிஞரான *ஏ.கே.வார்டரின்* கூற்றுப்படி, தர்மகுப்தகா பிரிவு இங்குதான் தோன்றியது. 

அபரந்தா என்பது கொங்கணுக்கான சூர்பரக தேசத்திற்கான குடைச் சொல்லாகக் கருதப்படுகிறது. வடக்கில் கோமந்தகத்தையும், *குண்டலிகா* ஆற்றுடன் தெற்கில் உள்ள கோமந்தகத்தையும் இரண்டிற்கும் இடையே ஒரு பிளவுக் கோட்டாக இருந்துள்ளது.

சான்றுகள்
---------

1. ↑  Thapar R. (2001), *Aśoka and the Decline of the Mauryas*, Oxford University Press, New Delhi, ISBN 0-19-564445-X, p.128
2. ↑  Thapar R. (2001), *Aśoka and the Decline of the Mauryas*, Oxford University Press, New Delhi, ISBN 0-19-564445-X, p.47
3. ↑  Indian Buddhism by A.K. Warder Motilal Banarsidass: 2000. ISBN 81-208-1741-9
4. ↑  Kamat Satoskar, B.D. (1982). *Gomantak:Prakruti ani Sanskruti(Marathi)*. Pune: Shubhada publications. பக். 39.
**சூரியச் சுழற்சி 17** *(Solar cycle 17)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினேழாவது சூரியச் சுழற்சியாகும். இச்சுழற்சி 1933 ஆம் ஆண்டு செப்டம்பர் மாதம் தொடங்கி 1944 ஆம் ஆண்டு பிப்ரவரி மாதம் வரையில் 10.4 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 17 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 119.2 எண்ணிக்கையும் (ஏப்ரல் 1937) குறைந்த பட்சமாக 7.7 எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 269 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. 

1938 ஆம் ஆண்டு சனவரி மாதத்தில் ஐரோப்பா முழுவதும் ஒரு மிகப்பெரிய வைகறைக் காட்சி தென் திசையில் உள்ள போர்ச்சுக்கல் மற்றும் சிசிலியில் மக்களை அச்சுறுத்தியது. சிலர் இச்சிவப்பு ஒளிர்வை பெரும் தீ என்றும், வான தூதராக பாத்திமா அன்னை அவதரிக்கப் போகிறார் என்று சிலரும் நம்பினர். நியூயார்க் நகரில் 1940 ஆம் ஆண்டு ஏப்ரல் மாதம் 3 ஆம் நாள் ஒரு வைகறைக் காட்சி உணரப்பட்டது

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑
**இரஞ்சித்து சிங் சர்க்காரியா** (Ranjit Singh Sarkaria) இந்திய உச்ச நீதிமன்ற நீதிபதியாக 1973 ஆம் ஆண்டு செப்டம்பர் மாதம் 17 ஆம் தேதி முதல் 1981 ஆம் ஆண்டு சனவரி மாதம் 15 ஆம் தேதிவரை பணியில் இருந்தார்

ஆரம்ப கால வாழ்க்கை
------------------

இரஞ்சித்து சிங் சர்க்காரியா 1916 ஆம் ஆண்டு சனவரி மாதம் 16 ஆம் தேதியன்று பிறந்தார். பாட்டியாலாவில் உள்ள மொகிந்திரா கல்லூரியில் பயின்றார். பின்னர் லாகூரில் உள்ள அரசு சட்டக்கல்லூரியில் பட்டம் பெற்றார். தற்போது இக்கல்லூரி பாக்கித்தானில் உள்ளது.

தொழில்
------

சட்டத்தில் பட்டம் பெற்றதும், இரஞ்சித்து சிங் சர்க்காரியா பாட்டியாலாவில் ஒரு வழக்கறிஞராகப் பணியாற்றினார்.

பின்னர் 1940 ஆம் ஆண்டில் பாட்டியாலா உயர் நீதிமன்றத்தின் வழக்கறிஞராகப் பதவியேற்றார். புதிய அரசியலமைப்பை மொழிபெயர்ப்பதற்காக மாநில அரசாங்கத்தால் உருவாக்கப்பட்ட குழுவில் இருந்த இருவரில் சர்க்காரியாவும் ஒருவராவார். முன்னாள் பாட்டியாலா மற்றும் கிழக்கு பஞ்சாப் மாநிலங்கள் ஒன்றியத்தின் மாநில அரசாங்கம் இக்குழுவை உருவாக்கியது. இந்தியாவின் பஞ்சாபி மொழியில் மொழி பெயர்ப்பது சர்க்காரியாவின் பணியாக இருந்தது.

சர்க்காரியா பஞ்சாப் மற்றும் அரியானா உயர்நீதிமன்றத்தில் 1967 ஆம் ஆண்டு சூன் மாதம் 13 ஆம் தேதி முதல் 1967 ஆம் ஆண்டு செப்டம்பர் மாதம் 26 ஆம் தேதி வரை நீதிபதியாக பணியாற்றினார். 27 செப்டம்பர் 1967 முதல் 15 செப்டம்பர் 1973 வரை கீழ்நீதிமன்றத்தில் நீதிபதியாகவும் பணியாற்றினார் 

சர்க்காரியா 1973 ஆம் ஆண்டு செப்டம்பர் மாதம் 17 ஆம் தேதியன்று இந்திய உச்ச நீதிமன்றத்திற்கு நியமிக்கப்பட்டார். 1981 ஆம் ஆண்டு சனவரி மாதம் 15 ஆம் தேதி ஓய்வு பெறும் வரை உச்ச நீதிமன்றத்தில் பணியாற்றினார் 

ஓய்வு பெற்றதைத் தொடர்ந்து, சர்க்காரியா 1983 ஆம் ஆண்டு பிரதமர் இந்திரா காந்தியின் அரசாங்கத்தால் இந்தியாவின் மத்திய மற்றும் மாநில அரசாங்கங்களுக்கு இடையிலான உறவுகளை ஆய்வு செய்ய நியமிக்கப்பட்டார். இரஞ்சித்து சிங் சர்க்காரியா தலைமையில் இந்த குழு சர்க்காரியா கமிசன் என அறியப்பட்டது. சர்க்காரியா கமிசன் தனது கண்டுபிடிப்புகளை 1988 ஆம் ஆண்டு சமர்ப்பித்தது 

கூடுதலாக, சர்க்காரியா இந்திய பத்திரிகையாளர் மன்றத்தின் முன்னாள் தலைவராகவும் பணியாற்றினார்.

இறப்பு
------

தனது 91வது வயதில், இந்தியாவின் சண்டிகரில், 2007 ஆம் ஆண்டு அக்டோபர் மாதம் 12 ஆம் தேதி வெள்ளிக்கிழமை அன்று நீடித்த நோயால் காலமானார்

மேற்கோள்கள்
-----------

1. 1 2 3 4 5  "Home | SUPREME COURT OF INDIA". .
2. 1 2 3  "The Hindu : National : Former SC judge Sarkaria dead". .
3. ↑  "PM condoles the death of Justice Sarkaria | India News - Times of India". .
பதிமூன்றாவது சூரியச் சுழற்சிக் காலத்தில் (28 மே 1900) தோன்றிய சூரியத் துருத்து
**சூரியச் சுழற்சி 13***(Solar cycle 13)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதிமூன்றாவது சுழற்சியாகும். இச்சுழற்சி 1890 ஆம் ஆண்டு மார்ச்சு மாதம் தொடங்கி 1902 ஆம் ஆண்டு பிப்ரவரி மாதம் வரையில் 11.9 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 13 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 87.9 எண்ணிக்கையும் (திசம்பர்1870) குறைந்த பட்சமாக 2.7 எண்ணிக்கையுமாக கணக்கிடப்பட்டது. இச்சுழற்சிக் கலத்தில் தோராயமாக 938 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.

பதிமூன்றாவது சூரியச் சுழற்சிக் காலத்தில் ஏராளமான சூரியப் புரோட்டான் வெளிப்பாட்டு நிகழ்வுகள் தோன்றின. உதாரணமாக செப்டம்பர் 1898 ஆம் ஆண்டில் ஒரு புவிக்காந்தப் புயல் தொலைவரிச் செய்தி அனுப்பும் திட்டத்தைப் பாதித்தது.ref>(17–25 August 1999) "Multiple Evidence of Intense Solar Proton Events During Solar Cycle 13". *{{{booktitle}}}*, 264–267.</ref> For example, a geomagnetic storm in September 1898 affected telegraph lines.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑